Fenestra (anatomia)
Fenestrae in conformatione corporis sunt naturalia vel fortuita calvae foramina. In Anapsidorum cranio nullae sunt fenestrae. Sine fenestris testudinorum cranium quoque est, etsi verisimile est eas subclassis Anapsidorum non esse membra, ergo hodie Anapsida non iam existunt. In synapsido cranio binae fenestrae infratemporales sunt. Hodierna synapsida sunt mammalia. In Euryapsidis binae fenestrae supratemporales sunt. Hodierna Euryapsida nulla sunt, nec grex naturalis est. In Diapsidorum cranio bis binae sunt fenestrae: fenestrae supratemporales et fenestrae infratemporales. Hodierna Diapsida sunt Sauropsida omnia. In Squamatorum cranio bis binae sunt fenestrae, ut in Diapsidibus omnibus, sed fenestra infratemporalis nullo osse concluditur (ne osse quadratoiugali quidem). In Archosauriorum cranio (quod triapsidum vocari potest) ter binae sunt fenestrae: fenestrae supratemporales, fenestrae infratemporales, et fenestrae antorbitales. Hodie Archosauria sunt crocodilia et aves.